Basiliu de Cesarea

Basiliu de Cesarea (o Basile) nadu "su Mannu", (in gregu: Βασίλειος ο Μέγας; Cesarea in Cappadocia, 329 – Cesarea in Cappadocia, 1° bennalzu 379), est istadu unu piscamu gregu, Dutore de sa Creja e veneradu comente santu. 

Est naschidu a Cesarea in Cappadocia (in s'Asia Minore, sa Turkia de oe) s'annu 329, dae una famìlia cristiana esemplare. At istudiadu gramàtica e lìteras a Cesarea, Costantinopoli e Atene. Inoghe at incontradu unu amigu, e amigos sunt istados po tata sa vida, Gregoriu de Natziantzu. Torradu a Cesarea istudiat cun meda impignu sa Bibbia. Si retirat in unu logu solitariu ma meda bellu, e fundat unu monasteriu. Basiliu cun unu frade sou e àteros amigos vivet in una comunidade religiosa cun sas regulas chi at iscritu isse. Ordinadu predi e poi piscamu de Cesarea, at guvernadu po 10 annos. Sos discursos e-i sas preigas de Santu Basiliu sunt bellas meda, po sos contenudos, s'istile e-i sa limba. Po so poberos e sos istranieros at fattu una ispetzia de ispidale, e cun buttegas po trabagliare, e abeltu iscolas. At devidu lottare contra a sos arianos chi funt meda e potentes. At iscritu un Exameron, ispiegatzione subra su liberu de sa Genesi. Unu tratadu subra sa fide. Sas Regulas monasticas, chi sunt a sa base de su monachesimu orientale. Dutore, e unu de sos Padres de sa Creja orientale. Est mortu in su 379.
Sa festa est su 2 de bennalzu

Categoria:Biografias
Categoria:Santos
Categoria:Edade de Mesu